钦定古今图书集成/明伦汇编/氏族典/第486卷 > 《廖用贤尚友录》 > 贺虎臣
## 钦定古今图书集成/明伦汇编/氏族典/第486卷 > 《廖用贤尚友录》 > 贺虎臣

按《明外史贺虎臣传》：“虎臣，保定人。天启中，历天津海
防游击，登莱参将。六年，迁延绥副总兵。崇祯二年，擢
总兵官，镇守宁夏。六年，寇薄灵州，虎臣率千骑入守，
旋尽勒城中兵出击，至大沙井，寇突至，官军未及布
陈，且众寡不敌，遂战死。子赞，勇敢有父风，既承荫，寻
举武进士，积官至京营副将。崇祯十七年，李自成薄”
京师，赞率所部迎击，为贼射死。弟诚，为诸生，以忠义
自许。兄诫，袭副千户，早卒，无子。诚当袭，以让其弟。及
贼陷保定，偕妻女投井死。